open-index/open-wikipedia-markdown huggingface dataset:
Dammah

**Dammah** atawa **Damah** (ضَمًّةٌ) ialah harakat nang tabantuk huruf *[[waw]]* (و) halus nang baandak di atas suatu huruf Arab nang malambangakan fonem /u/ (ُ) dalam basa Inggris. Dammah baarti mangumpul, tanda ngini dibaca /u/ wan pusisi pas mambacanya sadikit dimajuakan. Wayah suatu huruf dibarii harakat dammah, maka huruf ngitu akan babunyi /-u/, cuntuhnya huruf *[[lam]]* (ل) dibarii harakat dammah maka akan jadi /lu/ (لُ). Sabuting huruf nang baharakat dammah jaka batamu lawan huruf *[[waw]]* (و), maka akan malambangakan fonem /-u/ nang dibaca panjang, cuntuhnya lawan kuya /luu/ (لـُو). Dalam bantuk tanwin, disambat Dammatain (ضَمَّتَيْنِ).

## Itihi Jua

* Tajwid
* Harakat
* Fathah
* Kasrah
* Dammatain
* Sukun
* Tasydid

## Jujuhutan
Tanwin

**Tanwin** ialah sawagai harakat nang batanda baca atawa diakritik lawan tulisan basa Arab gasan manyataakan, huruf di ahir kuya ngitu diucapakan kaya batamu lawan huruf *[[nun]]* mati, atawa dua tanda baca sakalian wan mahasilakan bunyi "n" di ahir bacaan. Imbuhan *[[ya]]* sukun wan *nun* imbah *[[ta]]* mambawa arti sapasang (sapasang *fathatun*, sapasang *kasratun*, sapasang *dammatun*). Cara baca tanwin, yaitu:

* : fathah wan fathatain
* : dammah wan dammatain
* : kasrah wan kasratain

## Itihi Jua

* Tajwid
* Harakat
* Fathah
* Kasrah
* Dammah
* Sukun
* Tasydid

## Jujuhutan
Fathatain

**Fathatain** (ـً) atawa disambat jua lawan **[[Tanwin]] [[fathah]]** ialah sawagai tanda baca/diakritik atawa harakat lawan tulisan basa Arab gasan manyataakan, huruf di ahir kuya ngitu diucapakan fathah, tagal inya batamu lawan huruf *[[nun]]* mati, wan dibaca *an*. Lambangnya dua baris fathah nang sajajar. Cara panulisan fathatain, yaitu:

# Tanda tanwin, baik fathatain, kasratain, jua dummatain baandak tarus di huruf tarahir matan sabuting kuya;
# Huruf nang baharakat fathatain harus diumpat atawa ditambahi lawan huruf *[[alif]]*;
# Gasan huruf nang batanda dummatain wan kasratain kada batambah alif.

## Itihi Jua

* Tajwid
* Harakat
* Fathah
* Kasrah
* Dammah
* Sukun
* Tasydid

## Jujuhutan
Sukun (harakat)

**Sukun** ialah harakat nang babantuk bulat kaya huruf *[[ha]]* halus (ه) nang ditulis di atas suatu huruf Arab. Harakat sukun malambangakan fonem kunsunan atawa huruf mati matan suatu huruf, wan huruf nang baisi sukun kada dibaca lawan tatambahan bunyi /a/, /i/, atawa /u/, cuntuhnya di kuya *mad* (مـَدْ) matan huruf *[[mim]]* nang baharakat fathah (مَ) sampai mahasilakan bunyi /ma/, wan diumpati lawan huruf *[[dal]]* nang baharakat sukun (دْ) nang mahasilakan kunsunan /d/ sampai jadi /mad/. Harakat sukun jua kawa mahasilakan bunyi diftong, kaya /au/ wan /ai/, cuntuhnya kuya (نـَوْمُ) nang babunyi /naum(u)/ nang baarti guring, jua kuya (لَـيْن) nang babunyi /lain/ nang bararti lain atawa babida.

## Itihi Jua

* Tajwid
* Harakat
* Fathah
* Kasrah
* Dammah
* Tasydid

## Jujuhutan
Tasydid

**Tasydid** (تشديد) atawa **Syaddah** (شدة) ialah sabuting harakat nang babantuk huruf *[[w]]* halus atawa kapala matan huruf *[[sin]]* (س) nang diandak di atas huruf Arab (ــّـ). Harakat tasydid malambangakan panakanan kuat lawan suatu kunsunan nang ditulisakan lawan simbul kunsunan ganda, cuntuhnya di kuya (شـَـدَّةٌ) nang babunyi /sya**dd**ah/ nang tadiri matan huruf *[[syin]]* nang baharakat fathah (ش) sampai mahasilakan bunyi /sya/, diumpati lawan huruf *[[dal]]* nang baharakat tasydid fathah (دَّ) nang mahasilakan bunyi /dda/, diumpati jua lawan *[[ta marbutah]]* di kuya (ةٌ) ahir kuya nang mahasilakan bunyi /h/, sampai jadi /sya**dd**ah/.

## Itihi Jua

* Tajwid
* Harakat
* Fathah
* Kasrah
* Dammah
* Sukun
* Wasal

## Jujuhutan
Hukum Mad

**Hukum Mad** ialah malanjutakan atawa malabihakan, atawa jua sawagai tanda bunyi panjang dalam basa Arab (bunyi handap jadi bunyi panjang). Ulama tajwid wan ahli bacaan maartiakan mad ngini mamanjangakan suara lawan lanjutan ujar kadudukan salah sabuting matan huruf mad. Tadapat dua danul mad, yaitu mas ''asli'' (*thabi'i*) wan mad ''far'i''. Tadapat jua tiga huruf mad, yaitu *[[alif]]*, *[[wau|waw]]*, wan *[[ya]]*, wan huruf ngitu harus babaris mati (sukun) atawa saktah. Panjang handapnya bacaan mad diukur lawan mamakai harakat nang sama.

## Klasifikasi
Mad dibagi jadi dua, yaitu:

### Mad Thabi'i (Asli)
Mad Thabi'i ialah hukum mad nang asli wan masih murni, nang baarti panjang (mad) wan biasa (thabi'i). Mad thabi'i tajadi jaka:

* Huruf baharakat fathah batamu lawan *alif*;
* Huruf baharakat kasrah batamu lawan *ya* sukun; wan
* Huruf baharakat dammah batamu lawan *wau* sukun.

### Mad Far'i
Mad ngini dibagi lagi jadi 13 buting, yaitu:

* Mad Wajib Muttashil;
* Mad Jaiz Munfashil;
* Mad 'Aridh Lissukun;
* Mad Iwadh;
* Mad Badal;
* Mad Layyin;
* Mad Shilah Qashirah;
* Mad Shilah Thawilah;
* Mad Tamkin;
* Mad Lazim Mutsaqqal Kalimi;
* Mad Lazim Mukhaffaf Kalimi;
* Mad Lazin Mutsaqqal Harfi;
* Mad Lazim Mukhaffaf Harfi;
* Mad Farq.

## Itihi Jua

* Tajwid
* Harakat
* Wasal
* Waqaf

## Jujuhutan
Batamat Quran (budaya)

**Batamat Qur'an** atawa **Bakhatam Qur'an** ialah salah sabuting tradisi nang manamatakan atawa manuntungakan bacaan kitab suci umat Islam, Al-Qur'an. Tradisi ngini baasal tumatan Nabi Muhammad saw. lawan bubuhan sahabatnya nang rancak manuntungakan atawa manamatakan Al-Qur'an wayah waktu tartantu.

## [[Sajarah]]
Batamat Qur'an ngini bamula tradisi nang baasal tumatan punduk pasantrin tahfiz. Tradisi ngini imbahnya diumpati ulih masarakat umum di Indunisia. Batamat Qur'an di pasantrin tahfiz rancak digawi liwat *bil ghaib* atawa bahapal, tagal batamat Qur'an di masarakat umum mamakai cara *bin nash* atawa malihati mushaf. Tradisi batamat Qur'an imbahnya manyabar di barbagai banua di Nusantara.

## Tradisi
Dalam tradisi Banjar, batamat Qur'an rancak digawi gasan kakanakan, urang anum, atawa babujangan nang hanyar tatambaian manuntungakan sabarataan bacaan Al-Qur'an sabanyak 30 juz. Kakanakan nang mandapat parayaan batamat Qur'an rancak baumur antara sambilan sampai dua walas tahun. Di umur ngini, masarakat Banjar manyuruh kakanakan mambaca wan manuntungakan Al-Qur'an, gasan lalakian jua bibinian. Surah nang dibaca mula'i Adh-Dhuha (QS: 93) sampai An-Naas (QS: 114) sacara tartil.

Salain digawi gasan kakanakan, urang anum, wan babujangan nang hudah manuntungakan sabarataan bacaan Al-Qur'an sawagai bantuk panghargaan wan kahimungan atawa kaungahan, batamat Qur'an matan urang Banjar jua rancak digawi wayah parayaan lain gasan calun pangantin (lalakian wan bibinian), batunggu kubur, maulid, tadarus wayah bulan Ramadan, batamat masal.

## [[Pakakas]]
Urang Banjar harus manyiapakan babarapa hal wayah handak batamat Qur'an, mula'i matan Al-Qur'an, lapik duduk, payung kambang, lakatan bahinti (lakatan nang banyiur purut nang bagula habang), hintalu (ayam atawa itik) bajarang nang bawarna habang anum, gulai (ayam atawa itik), banyu putih dalam butul, wan wadai nang bapariasi, kaya dodol, wajik, tapai. Wayah batamat Qur'an jua musti manyaru guru ngaji atawa ustad nang maajarakan Al-Qur'an ka kakanakan di dairah situ, urang sakitar, wan kakanakan nang pacangan umpat dalam acara batamat tadi.

Dalam tradisi batamat Qur'an, ada payung kambang nang marupakan paring bakarangka, babantuk lingkaran, wan batungkat nang mirip lawan sabuting payung. Payung ngitu rancak diulah tasusun bilah-bilah paring nang bajumlah ganjil. Jumlah hitungan ganjil ngini dalam ajaran Islam manyataakan Allah katuju hitungan nang ganjil wan ngaran-Inya bajumlah ganjil jua.

Imbahnya, paring bakarangka wan babantuk payung dihiasi lawan kartas minyak atawa kartas warna-warni gasan manukupi danul atas rangka. Kartas nang rancak dipakai bawarna habang wan putih. Salain ngitu, paring bakarangka tadi digatungi kambang barinting, mula'i matan kambang mawar, kananga, campaka, kacapiring, sampai malati. Ada jua hiasan duit kartas, caramin halus. Payung kambang ngini kina dipakai gasan manaungi urang nang handak batamat Qur'an, takananya diarak baimbai wan urang lain sabalum batamat Al-Qur'an.

## Jujuhutan
Shakira

**Shakira** (Shakira Isabel Mebarak Ripoll, diranakakan di Barranquilla, Kolombia, 2.2.1977) atawa dipinandui Shakira adalah saurang panyanyi, panulis lagu, wan penari asal Kolombia nang tarakanal di saluruh dunia. Ia mulai bakarya wayah masih anum wan cepat manjadi bintang musik Latin. Shakira dipinandui sabagai salah satu artis paling barpengaruh di dunia musik, khususnya dalam mambawa musik Latin sampai ka panggung internasional.

Shakira mulai karir musiknya di taun 1990-an, tapi namanya makin harum pas album *Pies Descalzos* wan *Dónde Están los Ladrones?* rilis. Musiknya unik karna manggabuangkan pop, rock, Latin, wan unsur musik Timur Tengah, nang jua dipangaruhi asal-usul keluarganya. Suaranya khas, kuat, wan mudah dikenali, ditambah lagi gaya tariannya nang enerjik.

Di awal taun 2000-an, Shakira mulai masuk pasar internasional wan manyanyi dalam bahasa Inggris. Lagu kaya "Whenever, Wherever", "Hips Don't Lie", "Waka Waka (This Time for Africa)" wan "La La La" manjadi hits besar di banyak nagara. Lagu-lagunya sering baisi tema cinta ("Hay Amores"), kahidupan ("Antología"), wan jua isu sosial ("Animal City").

Selain bakarya di musik, Shakira jua aktif dalam kegiatan sosial. Ia mambangun yayasan gasan membantu pendidikan anak-anak kurang mampu di Kolombia.

## Diskografi

* *Magia* (1991)
* *Peligro* (1993)
* *Pies Descalzos* (1995)
* *Dónde Están los Ladrones?* (1998)
* *Laundry Service* (2001)
* *Fijación Oral, Vol. 1* (2005)
* *Oral Fixation, Vol. 2* (2005)
* *She Wolf* (2009)
* *Sale el Sol* (2010)
* *Shakira* (2014)
* *El Dorado* (2017)
* *Las Mujeres Ya No Lloran* (2024)

## Jujuhutan
Frasa

**Frasa** Kawa diaartiakan sawagai kalumpuk kata nang baisi matan dua kata atawa labih. Keraf (1984) manyambat bahwa frasa marupakan konstruksi nang tadiri matan dua kata atawa labih, nang kadua kata ngitu kawa bapungsi sawagai inti atawa sabuting wara bapungsi sawagai inti.

Ramlan (1987) maaartiakan frasa sawagai satuan gramatik nang tadiri matan dua kata atawa labih wan kada malingkangi tikas kaunaan unsur klausa. Pateda (1988) maartiakan frasa marupakan kalumpuk kata nang tadiri dua kata atawa labih. Frasa tahalus matan klausa, di antara kata kata nang ngitu ada raraitan. Pateda mamokusakan bahwa frasa tahalus matan klausa, maka frasa kada kawa manggantiakan klausa di kalimat maraga kada atawa balum mahibaki sarat sawagai klausa.

## Jujuhutan
Karak gula

**Karak gula** iya gula nang taulah matan proses mangarakakan gula jadinya maulah banyu likat bakalir krim sampai suklat hirang. Karak gula bahanu taulah wayah bamasak gula. Karak gula kawa dipakai sawagai rasa di puding lawan di bamamacam wadai, sawagai isi gula atawa coklat, sawagai atasnya es krim atawa hidangan *custard*.

Karak gula diulah lawan mamanasakan gula di suhu 170°C (338°F). Pas gula lunuh wan parak suhu tinggi, molekulnya tabalah wan manjadi babanyuan likat babalang suklat. Bamacam gula-gula wan makanan penutup mamakai Karak gula, nangkaya gulaan kacang atawa nugat.

Nang maulah balang Karak gula iya banyu kadap kada bagula, nang tatandak wan marupakan kulihan parak *karamelisasi* *total* nang dipakai gasan kaparluan urang badagang wan industri. Sapalih barang nangkaya minuman kola mamakai Karak gula gasan balang di minumannya.

## Gula-gula bakarak

Karak gula kawa juwa dipakai gasan maartiakan ka gulaan halus, karas, atawa barasa karaknya. Gulaan ngini diulah lawan cara mananggar susu, gula, mantiga, panila, banyu, wan glukosa atawa satrup jagung. Karak gula kada kawa dipanaskan labih matan 120 °C (248 °F). Gulaan kaya ini bahanu disambat **Karak gula** **basusu**.&nbsp;&nbsp;
Wasal

**Wasal** matan kuya basa Arab nang baarti manyambung atawa batarus. Inya ialah tanda baca atawa diakritik nang ditulis pakai huruf Arab nang rancak di atas huruf *[[alif]]* atawa nang disambat jua lawan *alif* wasal. Ujar ilmu tajwid, wasal baarti manarusakan kadada bawaqaf, basatup bacaan wayah ada tanda wasal, atawa malanjutakannya kada maambil napas lagi. Wasal ngini marangkai dua buting kuya nang mahilangakan bunyi huruf *alif*, yaitu fonem /a/, /i/, atawa /u/ matan kuya kadua.

## Itihi Jua

* Tajwid
* Tartil
* Harakat
* Fathah
* Kasrah
* Dammah
* Sukun
* Tasydid

## Jujuhutan
Waqaf

**Waqaf** ialah badiam, manahan garakan, tampat panyatupan paucapan dalam Al-Qur'an. Jaka matan istilah tajwid, waqaf ngini ialah panyatupan bacaan satumat lawan mamutusakan suara di ahir paucapan gasan banapas pulang lawan niat handak manyambungakan bacaan. Gasan manganali waqaf nang bujur, diperluakan pamahaman lawan ayat nang dibaca wayahitu, sampai waqaf mambarii arti nang sampurna. Gasan nang hudah mamahami kawa manantuakan saurang waqaf nang bujur sampai kada marusak arti, wan gasan nang balum paham sabujurnya maumpati tanda waqaf atawa malihati mushaf supaya kada marusak arti Al-Qur'an ngitu saurang.

## Itihi Jua

* Tajwid
* Harakat
* Wasal

## Jujuhutan
Gunnah

**Gunnah** (**ﺍﻟﻐﻨﻪ**) ialah badangung bacaan nang tadapat dalam hukum *[[mim]]* wan *[[nun]]* batasydid asli (**ﻡّ** dan **نّ**). Ulih karananya jalas jaka kadua-duanya didangungakan suara nang nyaman didangar kaluar matan pangkal hidung (*al-khaisyum*) wan kada mamakai ilat pas maucapakannya wayah saban tatamu *mim* wan *nun* nang batanda syaddah atawa tasydid.

## Itihi Jua

* Tajwid
* Harakat
* Sukun
* Tasydid
* Hukum Mad
* Wasal
* Waqaf

## Jujuhutan
Juz

**Juz** ialah sabuting cara mambagi danul Al-Qur'an jadi 30 juz. Tujuan pambagian ngini ialah manyamanakan bubuhan nang handak manuntungakan bacaan Al-Qur'an salawas 30 hari (1 bulan).

## Itihi Jua

* Al-Qur'an
* Tajwid
* Surah
* Ayat
* Waqaf

## Pranala Luar
Al-Qur'an Digital Online 30 Juz Terjemahan dan Tafsir Lengkap - SINDOnews Kalam

Urutan Surat Juz 30 dalam Al Qur'an | Telkomsel

Al-Quran Online Terjemah dan Tafsir Bahasa Indonesia | Quran NU Online

## Jujuhutan
Qalqalah

**Qalqalah** ialah bacaan nang tadapat lawan huruf-huruf qalqalah nang babunyi saakan bagatar atawa mamantul suara saurang. Huruf qalqalah ada lima, yiatu *[[ba]]* (**<big>ب</big>**), *[[jim]]* (**<big>ج</big>**), *[[dal]]* (**<big>د</big>**), *[[tha]]* (**<big>ط</big>**), wan *[[qaf]]* (**<big>ق</big>**). Qalqalah tabagi jadi dua macam:

# Qalqalah Sugra, yaitu jaka salah sabuting matan huruf qalqalah ngitu babaris mati wan baris matinya asli karana harakat sukun wan kada karana waqaf. Cuntuhnya **<big>يَطْمَعُوْنَ</big>**, **<big>يَدْعُوْنَ</big>**
# Qalqalah Kubra, yaitu jaka salah sabuting matan huruf qalqalah ngitu dimatii karana waqaf atawa manyatup. Qalqalah ngini digawi jaka bacaan di-waqaf-akan tagal kada di-qalqalah-akan jaka bacaan ditarusakan. Cuntuhnya **<big>الْفَلَقٍ</big>**, **<big>عَلَقٍ</big>**

:

## Itihi Jua

* Tajwid
* Harakat
* Hukum Mad
* Wasal
* Waqaf

## Jujuhutan
Ihsan

**Ihsan** (matan basa Arab nang baarti sampurna atawa tabaik) ialah saurang manusia nang manggawi kabaikan wan manahan saurang gasan kada mangganggu urang lain. Sipat ngini manggawi kabaikan lawan hamba-hamba Allah barupa harta, ilmu, kadudukan, wan badannya saurang saakan-akan diitihi Allah swt. jua.

## Itihi Jua

* Islam
* Iman

## Jujuhutan
Jakat di Indunisia

**Jakat di Indunisia** digawi baimbaian ulih Pamarintah Indunisia wan masyarakat Indunisia. Matan masa panjajahan Hindia Walanda di Indunisia, Pamarintah Hindia Walanda cuma jadi pahawas jakat haja ulih buhan masyarakat. Pangalulaan jakat di Indunisia imbah tu diatur dalam undang-undang nang mamadahakan pangalulaan jakat nang diulah pas tahun 1999 wan 2011. Pangumpulan jakat di Indunisia digawi liwat surangan atawa kurpurat.

## Sajarah

### Masa penjajahan Hindia Belanda
Pamarintah Hindia Walanda sudah mamutusakan kabijakan ihwal zakat matan tahun 1858. Isi dari nya kabijakan ngini, Pamarintah Hindia Walanda cuma saikit wara manggaduhi sualan jakat. Sabagian ganalnya kagiatan pangalulaan jakat ngini dibariakan ka buhan masyarakat. Tujuannya gasan mangurangi kada puasnya bubuhan rakyat sabab panyalahgunaan jakat ulih buhan pajabat Pamarintah Hindia Welanda.

Rahatan tahun 1866, Pamarintah Hindia Walanda mambari putusan kabijakan maraga larangan ka buhan pajabat pamarintahan dalam pangumpulan wan pambagian jakat. Tujuan kabijakan ngini gasan manjaga stabilitas pulitik wan kaamanan di Indunisia. Imbah kabijakan ngini diulah wan digawi, jakat samunyaannya jadi urusan surang-surang.

Pahawasan pangalulaan jakat harta wan jakat pitrah hanyar digawi ulih buhan Pamarintah Hindia Walanda rahatan tahun 1893. Kabijakannya ditatap akan dalam Bijblad Numur 1892 nang dihidupakan pas tanggal 4 Agustus 1893. Pahawasan jakat batujuan gasan maulah kada bakajadian panyiliwingan duit ulih buhan naib.

Pamerintah Hindia Walanda maulah kabijakan pulang tarkait pangalulaan jakat pas tahun 1905. Kabijakan ngini diulah dalam Ordinatie Nomor 6200. Panulisannya digawi tanggal 28 februari 1905. Dalam kabijakan ngini, Pamarintah Hindia Walanda manatapakan gasan kada umpat manggaduh samunyaan tarkait urusan jakat. Pangelulaan jakat samunya dibariakan ka umat muslim di Indunisia.

## Daftar Jujuhutan

*
Hidayah Makmur, Simpang Empat, Tanah Bumbu

**Hidayah Makmur** yaitu sabuting kampung di Kacamatan Simpang Empat, Kabupatin Tanah Bumbu, Prupinsi Kalimantan Selatan, Indunisia.